alkyl
Store norske leksikon,Realfag,Kjemi,Organisk kjemi,Organiske forbindelser
Alkyl er i organisk kjemi en hydrokarbongruppe (et radikal) som dannes når et hydrogenatom fjernes fra et alkan.
Eksempler: Fra metan, CH4, avledes metyl, CH3−, og fra etan, C2H6, avledes etyl, C2H5−. Generelt vil en alkylgruppe få navn etter hydrokarbonet slik at endelsen -an byttes med -yl.Alkyl kan være knyttet til forskjellige atomer eller atomgrupper. Metyl og klor gir metylklorid, CH3Cl; etyl og hydroksyl gir etanol (også kalt etylalkohol), C2H5OH.Siden alkylgrupper inngår i mange alkoholer, har de også vært kalt alkoholradikaler. Les mer i Store norske leksikon organisk kjemi alkohol